10 абилеб августалда Олимпи-адаялъул чемпион Мансур Г1иса-ев к1одо гьавиялъе г1уц1араб оргкомитет данделъана Ленинау-лалда. Гьенире ах1ун рук1ана Мансурил г1агарлъиялъул Якъуб, Избодин, Г1иса Якъубовал, Ма-напов Рамазан. Избудиница бица-на жиндир вацг1ал Муст1апал вас кколилан Г1исаев Мансур. Гьи-т1инаб къоялдаса трениров-кабазде хьвадилев вук1анила Мансур. Сборазде хьвадун, сорев-нованиябазде ун Бразилиялда, Япониялда, Кореялда вук1уна-анила. К1албиччанкъоялъ, хвел-г1елалде, ригьназде рач1унаанила эменгун Мансур, жалги гьединго Кизилюрталде гьезухъе унаанила. Гьал ахирисел соназ Челябин-скалда вук1анила Мансур. Гьени-ве цо соревнованиялде арав Мансурил дзюдоялъулъ бугеб бажари, х1аракат бихьун жи-дехъего ц1ан вуго дора ругел махщел, х1албихьи к1удиял тренераз. Гьенисан Челябинскал-да бугеб армиялъул спортро-таялде ккезавун вуго гьез Мансур. Гьел тренеразул берба-лагьиялда гъоркь росана гьес бергьенлъаби. Олимпиадаялда цере гьесул рук1ана цогидал бер-гьенлъабиги. Исана дзюдоялъул дунялалъулго кубок щвана, 2009 соналъ Дунялалъулго чемпио-наталда мазгарул медаль 2008 соналъ Европаялъул чемпион. Европаялъул чемпионлъун Мансур вахъиндал мавлид гьабун Муст1апал гъоре нижги ана.